**SMERNICA VÝKONU STRÁŽNEJ A RECEPČNEJ SLUŽBY:**

**Strážna služba:**

a) zamedzenie neoprávneného zásahu cudzích osôb a vecí do Predmetu stráženia bez predchádzajúceho súhlasu Objednávateľa.

b) vizuálna ako aj fyzická kontrola neporušenosti Predmetu stráženia

**➢ obchôdzky nepravidelne podľa dohody s Objednávateľom.**

c) zadržanie osôb, ktoré neoprávnene vstupujú/vstúpili do Predmetu stráženia alebo do neho zasahujú alebo ho poškodzujú na nevyhnutne dlhú dobu a ich odovzdanie polícii, prípadne zistenie ich totožnosti a následné odovzdanie polícii,

d) vykonanie všetkých nevyhnutných opatrení pre zamedzenie, resp. zníženie škodových následkov (napr. pri požiari, výbuchu, havárii a živelnej pohrome,

e) poskytnutie prvej pomoci zraneným osobám,

f) zapisovanie vstupu osôb, ktoré s povolením Objednávateľa alebo prišli na návštevu neohlásene vošli do predmetu stráženia, a to:

**➢ meno,**

**➢ priezvisko,**

**➢ č. OP,**

**➢ dátum, čas príchodu a odchodu.**

1. Plnenie ohlasovacích povinností zahŕňa:

a) v prípade požiaru, výbuchu, havárie a živelnej pohromy je Poskytovateľ povinný tieto skutočnosti okamžite nahlásiť:

**➢ útvaru Hasičského a záchranného zboru, tel. číslo 150**

**➢ útvaru Policajného zboru, tel. číslo 158**

**➢ poverenému zástupcovi Objednávateľa, tel.**

b) v prípade zadržania pri snahe vniknúť do Predmetu stráženia alebo po jeho vniknutí je Poskytovateľ povinný ohlásiť prípad príslušnému útvaru Policajného zboru a poverenému zamestnancovi Objednávateľa,

c) všetky mimoriadne udalosti, ako aj prekážky brániace v riadnom výkone strážnej služby, je Poskytovateľ povinný bez zbytočného odkladu ohlásiť poverenému zamestnancovi Objednávateľa a následne písomne zaznamenať do evidencie.

**Recepčná služba:**

a) vizuálna ako aj fyzická kontrola neporušenosti Predmetu stráženia

**➢ obchôdzky nepravidelne podľa dohody s Objednávateľom.**

b) poskytovanie všeobecných informácií návštevníkom,

c) vykonanie všetkých nevyhnutných opatrení pre zamedzenie, resp. zníženie škodových následkov (napr. pri požiari, výbuchu, havárii a živelnej pohrome,

d) poskytnutie prvej pomoci zraneným osobám,

e) zapisovanie vstupu osôb, ktoré s povolením Objednávateľa alebo prišli na návštevu neohlásene a vošli do Predmetu stráženia, a to:

**➢ meno,**

**➢ priezvisko,**

**➢ dátum, čas príchodu a odchodu.**

f) administratíva spojená s chodom recepcie,

g) zodpovednosť za dodržiavanie interných nariadení a takisto dodržiavanie poriadku v okolí recepcie,

h) reprezentovanie a zastupovanie záujmov spoločnosti.

1. Plnenie ohlasovacích povinností zahŕňa:

a) v prípade požiaru, výbuchu, havárie a živelnej pohromy je Poskytovateľ povinný tieto skutočnosti okamžite nahlásiť:

**➢ útvaru Hasičského a záchranného zboru, tel. číslo 150**

**➢ útvaru Policajného zboru, tel. číslo 158**

**➢ poverenému zástupcovi Objednávateľa, tel.**

a) všetky mimoriadne udalosti, ako aj prekážky brániace v riadnom výkone strážnej služby, je Poskytovateľ povinný bez zbytočného odkladu ohlásiť poverenému zamestnancovi Objednávateľa a následne písomne zaznamenať do evidencie.